ดอลล์ปรับขึ้นรับนโยบายกระตุ้นศก. BOJ
สกุลเงินดอลลาร์สหรัฐปรับตัวเพิ่มขึ้นเมื่อเทียบสกุลเงินเยนของญี่ปุ่นเมื่อคืนนี้ (29 ม.ค.) โดยพุ่งแตะระดับสูงสุดในรอบ 6 สัปดาห์หลังธนาคารกลางญี่ปุ่น (BOJ) ประกาศใช้นโยบายอัตราดอกเบี้ยติดลบอย่างเหนือการคาดหมาย
30 ม.ค. 2559

ดอลล์ปรับขึ้นรับความเคลื่อนไหวนโยบาย BOJ
สำนักข่าวอินโฟเควสท์รายงานว่า ค่าเงินยูโร (29 ม.ค.) ปรับตัวลดลงเมื่อเทียบกับดอลลาร์สหรัฐ ที่ระดับ 1.0829 ดอลลาร์สหรัฐ จากระดับ 1.0958 ดอลลาร์ ขณะที่เงินปอนด์ลดลงแตะ 1.4239 ดอลลาร์สหรัฐ จากระดับ 1.4370 ดอลลาร์สหรัฐ
ค่าเงินดอลลาร์สหรัฐปรับตัวเพิ่มขึ้นเมื่อเทียบกับเงินเยนที่ระดับ 121.17 เยน จากระดับ 118.78 เยน และเพิ่มขึ้นเมื่อเทียบกับฟรังค์สวิสที่ระดับ 1.0238 ฟรังค์ จากระดับ 1.0133 ฟรังค์ ขณะที่ค่าเงินดอลลาร์ออสเตรเลียปรับตัวเพิ่มขึ้นเมื่อเทียบกับดอลลาร์สหรัฐที่ระดับ 0.7079 ดอลลาร์สหรัฐ จากระดับ 0.7077 ดอลลาร์สหรัฐ และค่าเงินดอลลาร์แคนาดาลดลงแตะระดับ 1.4001 ดอลลาร์สหรัฐ จากระดับ 1.4061 ดอลลาร์สหรัฐ
BOJ ระบุว่า BOJ จะใช้นโยบายอัตราดอกเบี้ยติดลบตั้งแต่เดือนหน้าเป็นต้นไปเพื่อกระตุ้นให้ภาคธนาคารและธุรกิจเพิ่มการใช้จ่าย นอกจากนี้ BOJ ยังระบุว่า BOJ อาจจะปรับลดอัตราดอกเบี้ยเพิ่มเติมหากมีความจำเป็น การตัดสินใจของ BOJ ส่งผลให้เงินสกุลเยนปรับตัวลดลง 2% เมื่อเทียบกับดอลลาร์ แตะระดับต่ำสุดในรอบ 6 สัปดาห์ในการซื้อขายระหว่างวัน สำนักข่าวซินหัวรายงาน